
       ОСНОВНО УЧИЛИЩЕ „ВАСИЛ ЛЕВСКИ“– С. ЯРЛОВО, ОБЩИНА САМОКОВ
                                   E-mail : yarlovo_ou_@abv.bg / http://www.ouyarlovo.eu/



  План-конспект
УРОК ПО БЕЗОПАСНОСТ НА ДВИЖЕНИЕТО
Име: Антоанета Георгиева Гергова

Клас: І клас
ТЕМА: Знам как да се държа като пътник в обществено ПС 

Брой часове: 1 час
Вид на урока: теоретичен, комбиниран
Принципи: нагледност, съзнателност, активност, достъпност
Методи:  разказ, беседа, индивидуален подход, демонстрация, упражнение;
Място на провеждане: класната стая             

ЗАДАЧИ:  1. Учениците да умеят да се качват безопасно на ПС

                               2. Да разпознават и заемат безопасно място в превозното средство  и                познават всички опасни места в салона на ПС, да спазват определени правила на поведение.

          Ход на урока:  
І . Въведение:   /презентация/
Гатанки:
Кой на крак един стърчи, и  те гледа с три очи ?

Кой на всеки минувач и шофьор е подсказвач?

Той е верен твой другар и се казва .........................                                                                                         /светофар//слайд 3/          
· Кои са трите очи на светофара и какво ни казват?
Четири братлета яки, от елен по –бързо краки.

Не търчат, а хвърчат. 
Прахоляци вдигат, но не се настигат.         
                                                          Що е то?

                                                                                  /автомобилните колела// слайд 7/        
· Къде се движат автобусите? /слайд 9/          
· Къде е забранено и къде разрешено движението на пешеходци?           
Деца по зебрата – песен  /слайд 10/
II.  Поставяне на темата: Днес ще се запознаем с  правилата, за това как да се държим като пътници в общ.транспорт, за да не пречим на шофъора и пътуваме безопасно.

· Защо използваме обществен транспорт? Как улеснява той нашия живот?

· Как разбираме къде да чакаме обществените превозни средства ?   /разглежда се /слайд 12/ „Пътни знаци на тролей, трамвай, автобус”
· Ако сте на спирка, чакате автобус, къде е най-опасното място ? Защо? /слайд 13/
Безопасно качване в  автобус.
Виждаме, че ПС пристига. Да припомним правилата:

· изчакваме ПС на тротоара в безопасната част, докато спре напълно;

· изчакваме вратите да се отворят без да се приближавамо до тях;

· не стоим срещу вратите , а настрани, за да не бъдем ударени от слизащите  пътници;
· изчакваме всички пътници да слязат и едва тогава се качваме, като се държим за перилата;

· Да разгледаме картините./слайд 16/
Вече сме вътре в ПС. Как се държим?  /правилата да излязат от децата/
· Ако сме прави трябва здраво да се държим;

· Да не заставаме близо до шофьора;

· Да не викаме и се бутаме.Автобусът не е място за игра!

· Децата трябва да отстъпват място за сядане на възрастните хора;
            Задача: /слайд 16/
· Разгледайте следващите  картини  и оценете поведението на пътниците 
В ПС има опасни за пътниците места.Да прочетеми запомним кои са те./слайд 17/
· До шофьора;

· Вратите за слизане и качване;
Групова работа:
Разделете се на 3 групи и определете  и говорителя. Представете си, че сте на спирката и чакате автобуса. Трябва да разкажете накратко: /слайд 18/
· Първа група : Как чакат и се качват в превозно средство.
· Втора група : Кои са опасните места в превозното средство.

· Трета група : Как да се държат като пътници в превозното средство.
III. Съобщаване на резултатите от гр. работа и преценка от у-ля за работата в часа . Учениците получават картинка с изобразен автобус, който трябва да оцветят за домашна работа.
IV.  ПЕТМИНУТКА:

· Предстои ви да се приберете вкъщи. С какво ще се придвижите? /слайд 20/
През една уста поглъща-

Пълни товар в корем голям,

а през друга го повръща,

ако спирка има там.

                              Що е то?  /автобус/

Запомнете:     Спазвайте правилата в автобуса, които знаете!

